[กทม.] ร้าน User' choice 2016  ที่ได้มาลิ้มลองในครั้งนี้ คือ ร้าน อาหารญี่ปุ่น ที่ชื่อ OMU สาขา Park Lane อยู่ในโครงการ Park Lane  สุขุมวิท 63 ซึ่งเป็นร้านที่อยู่นอกรายการ ที่อยากมา  ซึ่งบังเอิญว่า ได้มาชิม ที่ร้านที่อยู่ละแวกเดียวกัน และไปเห็นร้านนี้โดยบังเอิญ ยิ่งเห็นปักป้าย User' choice (Best of wongnai) ก็เลย เป็นไงเป็นกัน ลองก็ลองที่ สำคัญต้องมาคอยร้านเปิดประมาณ ครึ่งชั่วโมง  แต่ก็คุ้มค่าที่รอคอยเลยค่ะ  มาชิมไปด้วยกันเลยค่ะ

เมื่อมาถึงร้านน้องพนักงาน มาเปิดประตูให้และยืนต้อนรับหน้าร้านเป็นอย่างดี เราก็เลือกที่นั่งมุมด้านในปีกขวาของร้าน และเลือกเมนู 2 เมนู (เท่านั้น) (เนื่องจากด้วยเวลาและร้านนี้เป็นร้านที่ 4 แล้วที่ตะลุยชิม ต้องไปร้านอื่นอีกค่ะ)

ได้เลือกเมนู คือ สลัดมันฝรั่ง และ ข้าวห่อไข่หน้าเห็ด ชีส เบค่อน และมะเขือม่วง ราดซอสแกงกะหรี่ โดยทั้ง 2 เมนู อร่อย ถูกใจ มาก ๆ ค่ะ 

① สลัดมันฝรั่ง  90.- มันฝรั่งบดเนื้อเนียนละเอียด โรยด้วยหอมทอด รสมันฝรั่งออกมัน ๆ นุ่ม ๆ มีกลิ่นของหัวหอมใหญ่ แต่ไม่แรงจัดมาก รสออริจินอลมาก ๆ ค่ะ อร่อยแบบไม่ปรุงแต่งมากค่ะ

 ②ข้าวห่อไข่หน้าเห็ด ชีส เบค่อน และมะเขือม่วง ราดซ้อสแกงกะหรี่ (190.-) ที่เลือกเมนูนี้เนื่องจากเห็นทางร้านปักไว้ว่าเป็นเมนูแนะนำ  ซึ่งผลหลังจากที่ได้ลิ้มลองก็ไม่ผิดหวัง ข้าวห่อไข่ จานใหญ่มาก ๆ สามารถทานได้ 2 คนเลยค่ะ ชอบที่ มีชีสยืด ๆ รสชาติเข้ากันกับไข่นุ่มนวล ทานแล้วละมุนในปาก และข้าวห่อแน่นดีงามมาก ๆ ค่ะ คิดแล้วยังอยากทานตอนนี้เลยค่ะ ~♡. ︽⊙＿⊙︽  

วันนี้แสนประทับใจทั้งจากบริการ บรรยากาศร้านที่เรียบง่ายสะอาด สไตส์ญี่ปุ่น รสอาหาร ที่อร่อยเกินความคาดหมาย จนยกให้เป็นหนึ่งในร้านข้าวห่อใข่ที่อร่อยแห่งที่เคยทานมาค่ะ ให้ 5/5 เลยค่ะ 

ปล. เป็นความคิดเห็นส่วนตัว เพือใช้เป็นข้อมูลเบื้องต้นเพื่อตัดสินใจมาร้านนี้<("""O""")>♡.  